PROKAL.CO, Ini Kesah Mamang -lain ngaran bujuran wal. Sikung ni, kesahnya bisi bini nang sudah handak banar melahirkan. Ngarannya haja anak pertama, makanya muha Mamang telihat panik banar.
Kesah ampun kesah, Mamang nang mendapat habar bininya handak melahirkan, lakas-lakas tulak ke rumah sakit. Sepanjang jalan, Mamang pinanya kada nyaman hati. Soalnya tepikir tarus lawan keadaan bininya nang besiap handak mengeluarkan anak.
Sampai di rumah sakit, Mamang lawan muha habang telihat banar kada kawa bepikiran nang baik-baik. Ada haja pikiran buruk nang dirasa lawan Mamang.
Sengkat kesah, Mamang nang telihat panik lalu betamu lawan adingnya nang membawa bininya ke rumah sakit.
"Mana biniku?," takun Mamang lawan nada suara panik.
"Tu nah, sudah ada di dalam," pandir ading Mamang.
Kada tahu di dalam mana, Mamang lalu haja masuk ke ruangan nang banyak bujur urang garingnya. Masih lawan muha panik, Mamang himung mencari bininya.
"Dokter, di mana biniku?," takun Mamang lawan dokter nang menjaga.
"Di mana bini ikam, ada lah tu," sambat dokter tu.
"Kada ada dok," sambat Mamang pulang.
"Nah ikam, kehilangan bini sudah," pandir dokter tu sambil tetawa. (oke/beb)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn